**ГУЬМСАН МУНИЦИПАЛЬНИ КIОШТАН ГУЬМС-ГIАЛИН «БАРТ» ЦIЕ ЙОЛУ №18 БЕРИЙН БЕШ**

**ПРОЕКТ**

***НОХЧИЙН КЪОМАН А, ЛИТЕРАТУРИН А ДОЗАЛЛА АЙДАМИРОВ IАБДУЛ-ХЬАЬКАМАН КIАНТ АБУЗАР***



**Кечйинарг:** Евдогаев Резванан йоI Мадинаа

 **2024 шо**

**АННОТАЦИ:** Айдамиров Абузар - нохчийн йаздархо, поэт, публицист, вевзаш волу йукъараллин а, политикан а деятель ву. Иза вина 1933-чу шарахь Ножай-Юьртан к1оштан Мескетахь.

Абузар башха доьналла долуш, догцӀена стаг вара, амма цуьнца цхьаьна кӀеда-мерза а, къинхетаме а вара иза. Цо шен произведенешкахь гойту халкъан лазам а, бала а, цуьнан ламасташа, оьздангалло, культуро бина тӀеӀаткъам. Нохчийчоьнан гӀаланашкахь а, йарташкахь а урамашна цуьнан цӀераш тиллина, документальни фильм йаьккхина, цуьнан дахарх а, кхоллараллех а лаьцна масех книга арахецна. Иза воккха йаздархо а, шен халкъан хьакъ волу кӀант а, вахархо а, къонах а вара.

Цуьнан дуьххьарлера дийцар зорбатоьхна 1957-чу шарахь. Айдамиров Абузаран тоьлла произведени лоруш йу трилогин дуьххьарлера роман – «Еха буьйсанаш». Роман 1972-чу шарахь арайаьлла, оьрсийн матте 1996-чу шарахь бен гоч ца йина, ткъа 1998-чу шарахь Ӏаьрбийн маттахь арайаьлла.

Айдамиров Абузар нохчийн литературин уггаре а гӀарабевллачу, лерамечу нахах цхьаъ ву, тӀаьхьарчу тӀаьхьенашкахь цуьнан исторехь Ӏаламат доккха дакъа диллина волу. Оцу тайпа историн иэсехь виссина волчу къоман турпалхочух лаьцна проект кечйар 1аламат мехала хийтира тхуна. Ткъа тхан берийн бешара ишколазхошна цуьнах лаьцна дийца а, церан кхетамехь иза виссийта а тхан барт хилира Лэпбук технологех пайда а оьцуш, заняти кечйан. Ткъа Лэпбук хӀун йу? Lapbook (lapbook) – ма-дарра ингалсан маттера гочдича, «книга на коленях» бохург ду (колени – голаш, книга – книга). Иштта, цунах ала тарло тематически папка йа дӀакъовлу книга. Иза ша цӀахь йа тобанца йина интерактивни папка йу, кисанаш а, неӀарш а, кораш а, вкладкаш а, хьийзаш долу дакъош а долуш, цхьана темина муьлххачу а кепехь суьртийн, кегийчу текстийн, схеманийн, графикийн кепехь хаамаш чулоцуш. И папка йузархьама, ишколазхошца тайп-тайпана тӀедахкарш кхочушдан а, тергамаш бан а, карийна коьчал Ӏамо а, къепе йерзо а оьшучу кепара гӀуллакхаш вовшахтаса деза.

Айдамиров Абузаран башха кхолларалла нохчийн исбаьхьаллин литературин хазна хилла ца Iаш, адаман кхетам кхиорехь мехала йу. Ишколазхошна и тайпа йаздархо вовзийтар Iаламат мехала гIуллакх лору оха. Нохчийн поэташа, йаздархоша а доккха дакъа лаьцна вайн къоман литература а, культура а кхиорехь. Таханлерчу дийнахь вайн нахана йицлуш лаьтта церан цIераш а, истори а. Тхан «Барт» берийн бешан проекто шуна карладоккхур ду церан дахар а, цара литературехь йитин лар а. Тахана оха шуна дуьйцур ду Айдамиров Абузарах лаьцна. Иштта, Айдамиров Абузаран кхолларалла йовзуьйтуш, тхан берийн бешан ишколазхоша кечйина Лэпбук шун тидаме йуьллу оха.

|  |  |  |
| --- | --- | --- |
| **1** | **Проектан цIе** | «Нохчийн къоман а, литературин а дозалла Айдамиров Iабдул-Хьаькаман кIант Абузар». |
| **2** | **Проектан тайпа** | Кхоллараллин-довзийтаран, талламан |
| **3** | **Проект кечйинарг** | Евдогаев Резванан йоI Мадина  |
| **4** | **Проектан чолхалла** | Берийн цхьаьнадогӀуш долу къамел кхиорехь халонаш хилар, церан дахарехь хиллачу хиламех лаьцна дийцарш цхьаьнадогӀуш хилар. Берашна къоман йаздархочун цӀе йовзийтар, исбаьхьаллин произведенеш йуха схьайийца хаар, суьртана йа цхьа могӀа суьртийн буха тӀехь дийцар хӀотто хаар. |
| **5** | **Талламан предмет** | Исбаьхьаллин литература йешар дешаран а, кхетош-кхиоран а процессе йукъадаккхар, адамашна йукъара зӀе латторан а, кхуьуш волчу стеган синхааман а, синкхетамийн а кхиаран гӀирс санна, берийн амал кхоллайаларан а, кхиоран а гӀирс санна.Кхузаманан бераша кӀезиг йоьшу исбаьхьаллин произведенеш, йа нохчийн йаздархой а ца бевза, мукъа хан вовшахтоха ца хаьа, дукхах йолу хан компьютерна уллохь йоккху, цуьнан жамӀехь нийсархошца а, баккхийчаьрца а къамел дан ца хаьа царна. |
| **6** | **Проектан гипотеза** | Школе кхачаза долчу беран Ӏалашонца книшкашца къамел даро берана хазахетар лур ду, шовкъ гӀаттор йу, хаарш карадерзорехь гӀо дийр ду, синан болх меттахӀоттор бу. Берана халкъан йаздархо вовзийтарца а, произведенийн чулацаман маьӀна а, кӀоргалла а гайтарца, йешаран процессаца иза йийсаре лоцуш, книгица уьйр латторца, йешар тӀаьхь-тӀаьхьа коьртачу гӀуллакхах дӀахӀуттуш хилийта йиш йу. Къоман йаздархочун цӀе йовзаро гӀо до литературни чам кхио, беран кхетам шуьйра бо, личностни амалш хьалдолуш йо.  |
| **7** | **Проектан Ӏалашо** | Лэпбук-технологех пайда а оьцуш нохчийн къоман йаздархочун Айдамиров Абузаран кхолларалла йовзийтарца, берийн исбаьхьаллин литературе йолу шовкъ а, йешаре болу безам а кхиор. Халкъан йаздархочун байташ йешарца, цуьнан йоӀаца къамел дарца, музей а, къоман библиотеке дахарца а берийн йаздархочух болу хаамаш шорбар. |
| **8** | **Проектан декхарш** | Дешаран:1. Нохчийн къоман йаздархочун Айдамиров Абузаран кхолларалла йовзийтар;
2. Исбаьхьаллин литературин тайп-тайпаналлех берийн кхетам шорбар;
3. Берашкахь а, баккхийчаьргахь а исбаьхьаллин произведенеш йешаре лаьттар йолу шовкъ кхиор;
4. Исбаьхьаллин кепехь суьрташца произведенеш гайтарца берашкахь эмоциональни тӀеэцар кхиор.

Кхиоран:1. Йаздархочух хаамаш дагахьлатто а, инсценировка йан а говзалла а, хьуьнарш а лакхадахар;
2. Берийн къамел а, ойла йар а кхиор;
3. Эстетика кхиор, хазалла ган, цуьнан мах хадо и ларйан хаар;
4. Берашна книгаш йовзийтаран проблемехула дай-нанойн педагогически культура лакхайаккхар.

Кхетош-кхиоран:1. Произведенешкахула исбаьхьаллин дешнех самукъадаккха хаар карадерзор;
2. Произведени йовзаран процессехь хуьлуш болчу хиламашна синхаамца жоп дала берашна Ӏамор;
3. Беран исбаьхьаллин чам, оьздангаллин амалш кхоллайаларца, кхоллараллин хьуьнарш кхиорца цуьнан личность кхиорехь гӀо дар;
4. Дуккха а наха бинчу белхан жамӀ санна, берашкахь книгашца дог лозуш дог-ойла кхиор.
 |
| **9** | **Проектан актуальность** | Иза къастадо бераша йешар сацийна хиларо, иза бохург ду йоза-дешар а, хьекъал а, синхааман а, оьздангаллин а кхетош-кхиоран а, беран амалехь барт болуш кхиаран дуккха а дакъош а зене хилар. Берийн йешарна гӀо оьшу.Берийн йаздархойн кхолларалле безам кхолларца вай гӀо до берана шена гонахарчу дуьненах а, цу чохь ша а кхета, оьздангаллин синхаамаш а, мах хадор а кхолла, исбаьхьаллин дош тӀеэцар кхио.Къаьсттина школе кхачале йолчу хенахь дуьйна берийн эрудици кхиа йолалуш йу: шуьйра а, дуккха а агӀор шатайпа а литературни бух болуш догӀу бер школе. Школе кхачале долчу хенахь берашна шуьйра йевза оьрсийн а, дуьненан а халкъан барта кхолларалла цуьнан йерриге а жанрийн тайп-тайпаналлехь, оьрсийн а, кхечу къаьмнийн а классикаца, берийн йаздархойн произведенешца - стаг тӀаьхьа дукха хьолахь йуха ца воьрзучу оцу дуьххьарлерачу классически произведенешца.Йешар дукха дезачу бераша берийн бешахь дуккха а дика болх бо, шайн ойланаш нийса а йовзуьйту, къамелехь хилла ца Ӏаш, йозанехь а.Доьзалехь йешар долу тамашийна ламаст мича дӀадахана бохуш, ойла ца йича ца Ӏало. Къайле йац, беран амал кхиар доьзалехь хилар. Баккхийчеран декхар ду берашна йешар довзийтар, книге безам кхоллар.  |
| **10** | **Проектан декъашхой** | Гуьмсан Муниципальни кIоштан Гуьмс-гIалин «Барт» цIе йолчу №18 берийн бешан ишколазхой, кхетош-кхиорхой, дай-наной. |
| **11** | **Проект кхочушйаран хан** | Йеххачу хенахь (долгосрочный) |
| **12** | **Кхочушдан лору жамӀаш** | Бераш: - хаддаза книгаца зӀе латто лаам гайтар, исбаьхьаллин произведенешка ладоьгӀуш гуш долу хазахетар зедар,- произведенин жанран цӀераш йоху.- произведенехь уггаре а коьрта зӀенаш дӀахӀитто а, цуьнан синхааман подтекстана чугӀерта а, турпалхойн гӀуллакхийн мотивех нийса кхета а, церан зеделларг, ойланаш, синхаамаш ган а хаар;- исбаьхьаллин произведенин маттана тӀе тидам бахийтар гайтар.- кегий туьйранаш драматизаци йо, ролашкахь стихотворенеш йоьшу;Кхетош-кхиорхо:- проектехь чулоцучу авторийн произведенеш хилар системе дерзор а, уьш билгалйахар а;- йаздархойн а, поэтийн а портретийн кеп карлайаккхар а;Дай-наной:- берийн литературех а, берийн дешарх а лаьцна шайн ойланаш нисйар а, берана книгаш йовзийтаран некъаш а, гӀирсаш а, дешарца берашца синхааман зӀе латтор а;- берийн библиотеке кхача лаам гайтина; бераца цига кхачаран таронаш билаглйехира. |
| **13** | **Материальни а, технически а гӀирсаш.** | Интернет-агIонашГовзанчаш йукъаозорУголок кхоллар.Дизайн папка - берийн йаздархойн произведенеш тӀехь некъан хьехамчаш |
| **14** | **Проект кхочушйарехь оьшуш долу хьелаш.** | Дай-нанойн, берийн шовкъМетодикин болх. |
| **15** | **Дешаран дакъа:**  | Исбаьхьаллин литература йешар, йаздархочун кхолларалла йовзар. |
| **16** | **Йукъара зIенаш**  | коммуникаци, кхетам, социализаци, исбаьхьаллин кхолларалла, кхерамзалла, дегӀан кхиар |

**Проектан план**

1. «Барт» берийн бешара кхиорхошца А. Айдамировх лаьцна къамел а, заняти а йар..
2. Дайш-наношца бен болх, булекташ екъар
3. Берашка байташ йешийтар.
4. Айдамиров Абузаран цIарах йолчу къоман библиотеке дахар.
5. Ножай-юртовский к1оштан Мескита ц1е йолчу йуьртара Айдамиров Абузаран ц1арах йолчу ишколаца цхьана вовшах тоьхна мероприяти д1аяхьар.
6. Кхиорхошца А. Айдамировн цIарах йолчу музей экскурси йан дахар.
7. Айдамирова Машарца интервью. (А. Айдамировн йоI).
8. Уголок «Йовр йоцу ц1е» кеч яр.
9. Берашца яздархочух лаьцна къамелаш дар.
10. «Лэпбук» а хIоттош, йерзоран заняти йар.
11. Кхетош-кхиорхошца хаарийн б1ов яр.

**Проект кхочушйарехь коьрта кепаш а, некъаш а:**

- беро а, воккхачо а цхьаьна деш долу гӀуллакхаш (къамелаш, кхоллараллин гӀуллакхаш).

- берашна талламан терго йар.

-исбаьхьаллин литература йешар а, стихотворенеш дагахь Ӏамор а.

-ловзаран а, практически а некъаш.

- оцу темина лерина йолу литература Ӏамор.

**Проект тӀехь болх баран мур:**

**Кечам бар:**

1. Проект кхочушйан материалаш кечйар.

2. Темина лерина пособеш, литература, суртхӀотторан коьчал таллар.

3. Библиотекехь а, музехь а экскурси кечйар.

4. Интервью йан оьшу материал къастор.

**Кхолларан:**

1. Исбаьхьаллин литература йешар.

2. Къамелаш дӀадахьар.

3. Дидактически ловзарш.

4. Дай-нанойца йукъаметтигаш лелор.

**Дерзоран:**

1.Литературни йешар

2.Суьртийн гайтам

3.Кхолладеллачу жамӀийн анализ йар.

**Проектан структура**

|  |  |  |
| --- | --- | --- |
| Проектан этапаш | Кхетош-кхиорхочун декхарш | Берийн декхарш |
| **I. Этап - Вовшахтохаран (проект кечйар).**- проблема къастор; - Ӏалашонаш а, декхарш а хӀиттор; -хаамаш, литература, тӀетохаран коьчал гулйар; - исбаьхьаллин произведенешца, книшкашца угалок кхоллар-презентаци йар; - йехачу хенан белхан план хӀоттор. | 1. Проблема (Ӏалашо) хӀотто (Ӏалашо хӀотточу хенахь проектан продукт а къастайо)2. ловзаран (дийцаран) хьал йукъадоккху3. проблемин формулировка йо | 1. Проблема гар,Ловзаргахь долчу хьолана марздалар.2. ТӀедиллар тӀеэцар.3. Проектан тӀедахкарш тӀетохар. |
| **II. Этап – Талламан.**- берашца, кхетош-кхиорхочун планаца болх бар; - проект кхочушйар. | 1. Задачаш йерзорехь гӀо до2. ГӀо до гӀуллакхийн план хӀоттош3. ГӀуллакхаш вовшахтуху | 1. Бераш белхан тобанашка вовшахтохар.2. Ролаш (тӀедахкарш) дӀасайекъар. |
| **III. Этап – Дерзоран**- проектан презентация;- жамӀаш дар; | 1. Практикан гӀо дар (нагахь санна оьшуш делахь).2. Проект кхочушйарна тӀехьожуш а, Ӏуналла деш а ву | 1. Къаьсттина хаарш, хьуьнарш, хьуьнарш кхоллар. |

**3 этап** – Дерзоран

**Проектан жамI –** Бинчу белхан гайтам.

**ПАЙДАЭЦНА ЛИТЕРАТУРА**

1. Арсанукаев I. Нохчийн йаздархой. Статья Айдамиров Абузаран «Дахар а, кхолларалла».
2. Ушакова О. С., Струнина Е. М. Методика развития речи **детей дошкольного возраста**. Учебно-методическое пособие для воспитателей **дошкольных учреждений**. – М.: Издательство Центр ВЛАДОС, 2014.
3. Ушакова О.С. Гаврин Н. В. Знакомим дошкольников с литературой. М.: ТЦ Сфера 2003г.
4. Боголюбская М. К., Шевченко В. В. **Художественное** чтение и рассказывание в детском саду. Изд. -3-в. М., *«Просвещение»*, 2013 **детей дошкольного возраста.**
5. Логинова В. И., Максаков А. И., Попова М. И., Развитие речи  Пособие для воспитателя детского сада. М.: Просвещение, 2014.
6. Гербова В.В., Приобщение детей к художественной литературе. Программа и методические рекомендации. Мозаика-Синтез. Москва, 2008.
7. Детская аудиоэнциклопедия Дяди Кузи и Чевостика «Великие люди. А. С. Пушкин».
8. <https://chechnyatoday.com/news/283697>

**Кхи д1а бен болх:**

- Йисан тобнашца лепбук папка хоттош занятиш яр.

- Йолина уголок чекх якхар.

- Барашца яздархочух лаьцна къамелаш дар.

- Кхетош-кхиорхошца хаарийн б1ов яр.

**ЙУХХЕДИЛЛАР**

**«БАРТ» БЕРИЙН БЕШАРА БЕРАШНА ЛЕРИНА «ЛЭПБУК» ТЕХНОЛОГЕХ ПАЙДА А ОЬЦУШ КЕЧЙИНА ЗАНЯТИ**

**Тема:** Айдамиров Абузаран дахар а, кхолларалла а.

**Iалашонаш:** Лэпбук-технологех пайда а оьцуш охчийн къоман йаздархочун Айдамиров Абузаран кхолларалла йовзийтарца, берийн исбаьхьаллин литературе йолу шовкъ а, йешаре болу безам а кхиор.

**Дешаран:**

1. Нохчийн къоман йаздархочун Айдамиров Абузаран кхолларалла йовзийтар;
2. Исбаьхьаллин литературин тайп-тайпаналлех берийн кхетам шорбар;
3. Берашкахь а, баккхийчаьргахь а исбаьхьаллин произведенеш йешаре лаьттар йолу шовкъ кхиор;
4. Исбаьхьаллин кепехь суьрташца произведенеш гайтарца берашкахь эмоциональни тӀеэцар кхиор.

**Кхиоран**

1. Байташ шера йийца а, инсценировка йан а говзалла а, хьуьнарш а лакхадахар;
2. Берийн къамел а, ойла йар а кхиор;
3. Эстетика кхиор, хазалла ган, цуьнан мах хадо и ларйан хаар;
4. Берашна книгаш йовзийтаран проблемехула дай-нанойн педагогически культура лакхайаккхар.

 **Кхетош-кхиоран:**

1. Произведенешкахула исбаьхьаллин дешнех самукъадаккха хаар карадерзор;
2. Произведени йовзаран процессехь хуьлуш болчу хиламашна синхаамца жоп дала берашна Ӏамор;
3. Беран исбаьхьаллин чам, оьздангаллин амалш кхоллайаларца, кхоллараллин хьуьнарш кхиорца цуьнан личность кхиорехь гӀо дар;

**Занятин гIирсаш:** картонан папка йа йуткъачу А3 кехатан лист; кехат (кӀайн, бес-бесара, тайп-тайпанчу басаршца а; ринтер а, ручкаш, къоламаш, маркерш, басарш; тукар; клей, лента; степлер; декоративни элементаш (кнопкаш, паеткаш, наклейкаш, тематически суьрташ, и. дӀ. кх. а).

***Заняти дIайахьар***

**1.Темина тIе вар, керла хаарш тIеэцаран хьелаш а.**

 ***Догдаийтар.***

Лэпбук хӀун йу хаьий шуна, бераш?

 (Лэпбук – иза интерактивни тематически папка йу йа цӀахь йина кехатан тептар ду, кисанаш а, неӀарш а, кораш а, хьийзаш долу дакъош а долуш, хьайн лаамехь схьадаха а, йуха дӀанисдан а, дӀасатоха а йиш йолуш).

– Иштта книга шайна кхолла лаьий шуна?

Ткъа муьлхачу темина йийр йу вай Лэпбук, хуур дарий шуна?

***Целеполагани (кхиорхойнн Iалашонаш билгалйахар: хьуна хуур ду,*** ***хьуна девзар ду)***

 Кхетош-кхиорхочо хоуьйту, Лэпбук технологех пайда а оьцуш, Айдамиров Абузаран. дахарх а, кхоллараллех а болу хаамаш бовза дезаш хилар. Оцу темина лерина Лэпбук кечйан йезаш хилар.

- Стенах лаьцна дуьйцур ду вай тахана?

- ХIун хуур ду вайна? ХIун девзар ду?

 **2.Керла хаарш довзийтар.**

***Керла материал карайерзорехь кхочушден гIуллакхаш.***

Лэпбук - ша йа тобанца йина интерактивни папка йу, кисанаш а, кегий-книгаш а, кораш а, хьийзаш долу дакъош а, вставкаш а йолуш, дешархочо шен лаамехь схьайаккха а, йуха дӀанисйан а, дӀасатоха а йиш йолуш. (Масаллина Лэпбукан масех кеп гойту дешархошна).

Тахана вай Айдамиров Абузаран. дахаран а, кхоллараллин а некъ цӀе йолчу темина Лэпбук йан хьовсур ду.

*- ДӀадуьйлало вай, мичара дӀаболо беза вай болх? (База йан йеза).*

*– Ас хӀинцале а бух кечбина шуна. Хьажал, хӀорш вайн тептаран неӀарш йу, хьайна луъучу хенахь дӀакъовла а, схьайелла а йиш йолуш.*

 ***Хьалхарчу тIечIагIдаран таллам.***

*Берашна йаздархочух лаьцна тайп-тайпана хаамаш бовзуьйту.*

Халкъан йаздархо Айдамиров Абузар вина 1929 шеран эсаран (октябрь) беттан 29-чу дийнахь Ножи-Юьртан кIоштарчу Мескитахь ахархочун Iабдул-Хьаькаман доьзалехь. (Цуьнан паспорт тIехь вина терахь 1933 шо билгалдаьккхина, иза Сибрехахь долуш спецкомендатурехь дIайаздина нийса доцу терахь хилла). Нохчийн ширачу йуьртахь, исбаьхьачу Iаламехь дIайахна йаздархочун бералла. Деша а, йаздан а школе вахале Iемина цунна, шел баккхийчу вежарша а, йишас а йоза-дешар Iамош. Цундела хьалхарчу классехь деша волавелча, дукха хан йалале, дика хууш ву аьлла, шолгIачу классе ваьккхина. Иштта кхоалгIачу классера а, иза чекх а йаккхале, йоьалгIачу классе ваьккхина. Цу тайппана дика доьшуш, ворхIшеран школа шайн йуьртахь чекхйаьккхира хинволчу йаздархочо.

**3. Iамийначу материалах пайдаэцар.**

- Бераш, дуккха а хаарш карий вайна-м А. Абузаран дахарх а, кхоллараллех а лаьцна. ХӀорамма а шайн Лэпбук тIе йазде и тайпа хаттарш а, церан

жоьпаш а.

- Ткъа хIинца соьгахь карточкаш ду, Айдамировх лаьцна кхин а хаамаш болуш. Хьовсий вай цаьрга?

**Хаарш, Iамийнарг къепе далор.**

- Хьовсал вай йинчу Лэпбуке. Шуна тахана хиъна керла хаамаш а, Ӏамийнарг а ​​дерриге а йукъадаьккхиний вай?

– ХIун халонаш хилира шуна Лэпбук кечйеш?

- ХӀинца мах хадор бу вай вайн кхиамийн. ХӀун критереш кховдо мегар ду вай?

1) ЦIена а, нийса а йина хилар – вай дукха клей тоьхна, йаздина, цундела хӀара мехала критери йу;

2) Йозуш цахилар – кхетош-кхиорхочун гӀоьнца йиний ахь иза? (Мелла а дика).

3) Цхьатерра книгаш кхаьчний вайшинна? (ТӀехдика).

**4.Iеминарг, карадирзинарг таллар.**

-Х1ун ю элира вай Лэпбук? (берийн жоьпаш)

 -Лэпбук кечйан вайна оьшу гIирсаш муьлхарш бара?

-Айдамиров А. кхоллараллех лаьцна дагахь лаьттинарг хьа дуьйцур дара?

**ЖамI дар.**

Ишколазхошца йинчу «Лэпбук» книгех лаьцна дийцар.